Capsicum cayennense
Vide etiam paginam fere homonymam: Pulvis cayennae. Capsicum cayennense est cultivarietas capsicorum speciei Capsico annuo attributum. Nomen autem neque ex urbe Guianae Francicae Caienna neque e flumine adiacenti trahitur. Saeculo XIX exeunte nomen cayenne (plenius cayenne of commerce, ut si "cayennense mercatorum" dictum sit) ad varietatem fructu erecto, forma conica, longo fere unciam unam dimidiamque dabatur. Synonyma Anglicum bird pepper, Latinum Capsicum minimum nonnunquam adduntur. Nomen long cayenne, hodie simpliciter cayenne, ad cultivarietatem fructu pendente, calyce pedem fructus amplectente, longo usque ad quattuor uncias, gracili (diametro minus quam dimidiae unciae) datur. Haec cultivarietas olim cum aliis nonnullis sub varietate botanica C. annuum var. acuminatum ordinabatur. Pulvis cayennae (e varietatibus "cayennensibus mercatorum" confectus) a saeculo XVII e regione Caribica in Europam exportatus est.